— Фармат нашага фестывалю адбыўся, і ён правераны часам, — упэўнены Віктар Пашкевіч. — Галоўнае, што на ўсіх мерапрыемствах фестывалю прысутнічае многа мо-ладзі, якой не ўсё роўна, чым дыхае сучасная навука і як сёння развіваецца наша цывілізацыя. І гэта вельмі важна, бо навуковая дзейнасць заключаецца не толькі ў тым, каб сядзець у лабараторыі, займацца адкрыццямі і шукаць для сябе новыя заканамернасці. Навука — гэта яшчэ і ўзнаўленне кадраў. Моладзь, якая цікавіцца навукай і ідзе ў гэтым кірунку, безумоўна, наш залаты фонд. Фестываль навукі — якраз тое мерапрыемства, дзе старэйшае пакаленне выкладчыкаў і навукоўцаў можа падзяліцца сваімі напрацоўкамі, вопытам, прадэманстраваць моладзі сучаснае абсталяванне і найноўшыя тэхналогіі, выклікаць цікавасць да навуковай дзейнасці.